chhatramani/nepal_legal_regulations_corpus_np huggingface dataset:
सैनिक विविध सेवा नियमावली २०७४ (Military Miscellaneous Service Regulation, 2017)

(घ) बन्दोबस्ती कार्य समूह: बन्दोबस्ती कार्य समूहको सिपाही पदको खुल्ला प्रतियोगिताको लागि सामान्य लेखपढ गर्न जानेको हुनु पर्नेछ । १०. नियुक्ति गर्ने अधिकारी: पदपूर्ति समितिको सिफारिसमा सैनिक विविध सेवाको उपसेनानी पदमा मन्त्रालय र अन्य पदमा कार्यरथीले नियुक्ति गर्नेछ । ११. उमेरको हद: सैनिक विविध सेवाका अधिकृतको उमेरको हद ऐनको अनुसूची-३ को प्राविधिक तर्फको समान तहको अधिकृत सरह र देहायको पदमा कार्यरत सैनिकको उमेरको हद देहाय बमोजिम हुनेछ:- । पद उमेर हद । पुजारी समूह सैनिक कर्मचारी समूह लेखा समूह बन्दोबस्ती कार्य समूह । फलोअर्स । सिपाही पचपन्न वर्ष । प्युठ पचपन्न वर्ष । अमलदार उनन्चास वर्ष पचपन्न वर्ष । हुद्दा पचास वर्ष पचास वर्ष पचपन्न वर्ष । जमदार एकाउन्न वर्ष एकाउन्न वर्ष एकाउन्न वर्ष पचपन्न वर्ष । सुबेदार बाउन्न वर्ष बाउन्न वर्ष बाउन्न वर्ष पचपन्न वर्ष । प्रमुख सुबेदार पचपन्न वर्ष । १२. पदावधि: (१) सैनिक विविध सेवाका प्रमुख सेनानी देखि उपरथी सम्मका अधिकृतको पदावधि ऐनको अनुसूची-४ मा उल्लेख भएको प्राविधिक तर्फको अधिकृत सरह हुनेछ । (२) प्रमुख सुबेदारको पदावधि तीन वर्षको हुनेछ । निजको पदावधि र उमेरको हदमध्ये जुन अगाडि हुन्छ सोही आधारमा अवकाश दिइनेछ । परिच्छेद-३ । बढुवा । १३. बढुवा हुन चाहिने न्यूनतम योग्यता: (१) सैनिक विविध सेवाका जुनसुकै पदमा बढुवा हुनको लागि देहाय बमोजिमको योग्यता पूरा गरेको हुनुपर्नेछ:- । (क) अनुसूची-२ बमोजिमको तालिम पूरा गरेको, । (ख) कार्यसम्पादन मूल्याङ्कनमा योग्य देखिएको, । (ग) नियम ९ बमोजिमको शैक्षिक योग्यता भएको, । (घ) नियम १५ बमोजिमको न्यूनतम सेवा अवधि पूरा भएको, । (ङ) शारीरिक तन्दुस्ती परीक्षा (बेसिक फीटनेस टेस्ट) उत्तीर्ण गरेको, । तर, । कुनै सैनिक कर्तव्य पालनाको सिलसिलामा घाइते भई यस खण्ड बमोजिमको परीक्षामा सहभागी हुन नसक्ने भए पनि सैनिक नियमावलीको नियम ३७ बमोजिम स्वास्थ्य वर्गीकरणमा योग्य ठहरिएमा निज सो प्रयोजनका लागि यस नियमावली बमोजिम बढुवाको लागि योग्य हुनेछ । (च) बडी मास ईन्डेक्स (बी.एम.आई) र स्वास्थ्य वर्गीकरण (मेडिकलक्याटगोरी) मा योग्य ठहरिएको । (२) उपनियम (१) को खण्ड (क) मा जुनसुकै कुरा लेखिएको भए तापनि यो नियम प्रारम्भ भएको मितिले दुई वर्षसम्म मिड क्यारियर म्यानेजमेन्ट तथा हायर कमाण्ड तथा म्यानेजमेन्ट तालिम नलिएको सैनिक बढुवाको लागि उम्मेदवार हुन सक्नेछ । १४. बढुवा गर्ने अधिकारी: बढुवा समितिको सिफारिसमा देहायको पदमा बढुवा गर्ने अधिकार देहायको अधिकारीलाई हुनेछ:- । (क) महासेनानी देखि उपरथीसम्म - नेपाल सरकार । (ख) उपसेनानी देखि प्रमुख सेनानीसम्म - प्रधान सेनापति । (ग) जमदार देखि प्रमुख सुबेदारसम्म - कार्यरथी । (घ) सिपाही देखि हुद्दा सम्म - सम्बन्धित कार्यालय प्रमुख । १५. बढुवाको लागि उम्मेदवार हुन चाहिने न्यूनतम सेवा अवधि: (१) सैनिक विविध सेवाका देहायको पदमा बढुवा हुनको लागि देहाय बमोजिमको सेवा अवधि पुगेको र एकतह मुनिको पदमा कार्यरत रहेको हुनु पर्नेछ:- । बढुवा हुने पद अधिकृत सेवा अवधि । (क) उपरथी एक्काइस वर्ष । (ख) सहायक रथी बीस वर्ष । (ग) महासेनानी सत्र वर्ष । (घ) प्रमुख सेनानी तेह्र वर्ष । (ङ) सेनानी सात वर्ष । (च) सहसेनानी दुई वर्ष । (२) सैनिक विविध सेवाका देहायको पदमा बढुवाको लागि उम्मेदवार हुन सिपाही पदमा देहाय बमोजिमको सेवा अवधि पुगेको हुनु पर्नेछ:- ।
सैनिक विविध सेवा नियमावली २०७४ (Military Miscellaneous Service Regulation, 2017)

बढुवा हुने पद अधिकृत सेवा अवधि । (क) उपरथी एक्काइस वर्ष । (ख) सहायक रथी बीस वर्ष । (ग) महासेनानी सत्र वर्ष । (घ) प्रमुख सेनानी तेह्र वर्ष । (ङ) सेनानी सात वर्ष । (च) सहसेनानी दुई वर्ष । (२) सैनिक विविध सेवाका देहायको पदमा बढुवाको लागि उम्मेदवार हुन सिपाही पदमा देहाय बमोजिमको सेवा अवधि पुगेको हुनु पर्नेछ:- । पद सेवा अवधि । पुजारी समूह सैनिक कर्मचारी समूह लेखा समूह बन्दोबस्ती कार्य समूह । प्युठ दुई वर्ष । अमलदार चार वर्ष । हुद्दा तीन वर्ष सात वर्ष । जमदार दुई वर्ष तीन वर्ष नौ वर्ष । सुबेदार सात वर्ष पाँच वर्ष दुई वर्ष एघार वर्ष । १६. बढुवाको लागि आवश्यक शैक्षिक योग्यता: (१) सैनिक विविध सेवाको पदमा बढुवाको लागि आवश्यक पर्ने शैक्षिक योग्यता नियम ९ मा उल्लेख भए बमोजिम हुनेछ । (२) लेखा समूहको महासेनानी र सोभन्दा माथिका पदमा बढुवा हुन मान्यता प्राप्त शिक्षण संस्थाबाट कम्तीमा वाणिज्यशास्त्र, व्यवस्थापन, अर्थशास्त्र वा व्यापार प्रशासनमा स्नातकोत्तर तह वा सो सरह उत्तीर्ण गरेको हुनुपर्नेछ । (३) उपनियम (२) मा जुनसुकै कुरा लेखिएको भए तापनि यो नियम प्रारम्भ हुँदा बखत लेखा समूहका प्रमुख सेनानी वा सोभन्दा माथिको पदमा कार्यरत अधिकृतको हकमा स्नातकोत्तर तह उत्तीर्ण नगरेको भए तापनि यो नियमावली प्रारम्भ भएको मितिले चार वर्षसम्म माथिल्लो पदमा बढुवा हुन बाधा पर्ने छैन । (४) बन्दोबस्ती कार्य समूहको उपसेनानी पदमा बढुवा हुनको लागि कम्तीमा एस.एल.सी वा सो सरह उत्तीर्ण गरेको हुनु पर्नेछ । १७. बढुवा समिति: (१) सैनिक विविध सेवाको पदमा गरिने बढुवाको लागि सिफारिस गर्न देहाय बमोजिमको बढुवा समिति रहनेछ:- । (क) उपरथी पदको लागि,- । (१) प्रधान सेनापतिले तोकेको रथी - अध्यक्ष । (२) प्रधान सेनापतिले तोकेको विभागीय प्रमुख - सदस्य । (३) प्रधान सेनापतिले तोकेको उपरथी - सदस्य । (४) कमाण्डमा रहेका उपरथी - सदस्य । (५) कार्यरथी - सदस्य-सचिव । (ख) सहायक रथी र महासेनानी पदको लागि,- । (१) प्रधान सेनापतिले तोकेको रथी - अध्यक्ष । (२) कार्यरथी - सदस्य । (३) प्रधान सेनापतिले तोकेको उपरथी - सदस्य । (४) कमाण्डमा रहेको उपरथी - सदस्य । (५) सैनिक सचिव - सदस्य-सचिव । (ग) उपसेनानी देखि प्रमुख सेनानी पदसम्मको लागि- । (१) प्रधान सेनापतिले तोकेको रथी - अध्यक्ष । (२) कार्यरथी - सदस्य । (३) प्रधान सेनापतिले तोकेको कमाण्डमा रहेको सहायक रथी - सदस्य । (४) सम्बन्धित सेवा समूहको प्रमुख - सदस्य । (५) सैनिक सचिव - सदस्य-सचिव । (घ) सिपाहीदेखि प्रमुख सुबेदार पदसम्मको लागि- । (१) सम्बन्धित सेवा समूहको प्रमुखले तोकेको वरिष्ठ अधिकृत - अध्यक्ष । (२) सम्बन्धित सेवा समूहको प्रमुखले तोकेको अधिकृत वा पदिक - सदस्य । (३) सम्बन्धित सेवा समूहको कार्य अधिकृत/पदिक वा सो सरह - सदस्य-सचिव । (२) अधिकृतको हकमा सैनिक सचिव विभाग र पदिकको हकमा सम्बन्धित कार्यालयबाट बढुवा हुन नियम १३ बमोजिमको योग्यता पूरा गरेको व्यहोरा लेखी आएपछि बढुवा समितिले यस नियमावलीको अधीनमा रही बढुवा सम्बन्धी कारबाही गर्नेछ । (३) बढुवा समितिका अध्यक्ष, सदस्य तथा सदस्य-सचिवले बढुवा समितिको सदस्यको रुपमा काम गर्नु अघि अनुसूची-३ बमोजिमको कबुलियतनामा गर्नु पर्नेछ ।
सैनिक विविध सेवा नियमावली २०७४ (Military Miscellaneous Service Regulation, 2017)

(३) बढुवा समितिका अध्यक्ष, सदस्य तथा सदस्य-सचिवले बढुवा समितिको सदस्यको रुपमा काम गर्नु अघि अनुसूची-३ बमोजिमको कबुलियतनामा गर्नु पर्नेछ । १८. बढुवाको लागि सम्भाव्य उम्मेदवार हुन नपाउने: (१) यस नियमावलीमा अन्यत्र जुनसुकै कुरा लेखिएको भए तापनि देहायको अवधिभर कुनै सैनिक बढुवाको लागि सम्भाव्य उम्मेदवार हुन सक्ने छैन:- । (क) निलम्बन भएकोमा निलम्बन भएको अवधिभर, । (ख) बढुवा रोक्का भएकोमा रोक्का भएको अवधिभर, । (ग) तल्लो पदमा घटुवा भएकोमा सो भएको मितिले एक वर्षसम्म, । (घ) वार्षिक कार्यसम्पादन मूल्याङ्कन फाराममा (नेकिबदीको कलमी चित्र लेखिने महलमा) बढुवाको लागि अयोग्य भनी लेखिएको र त्यस्तो रायलाई अख्तियारी प्राप्त सैनिक अधिकारीबाट समर्थन गरिएको अवस्थामा सो आर्थिक वर्षसम्म, । (ङ) निजी प्रयासमा अध्ययन वा तालिमको लागि बिदामा बसेकोमा सो अवधिभर, । (च) कुनै कसूरको सम्बन्धमा कोर्ट अफ इन्क्वायरीमा विचाराधिन रहेकोमा सो अवधिभर, । (छ) कुनै कसूरको छानविनको क्रममा रहेको अवस्थामा सो छानविन समाप्त नभएसम्म, । (ज) कुनै कसूरको सम्बन्धमा अदालतमा मुद्दा दायर भएकोमा अदालतबाट सफाई नपाएसम्म, । (झ) कुनै कसूरमा अदालतबाट सजाय भएकोमा सो सजाय भुक्तान नगरेसम्म । (२) देहायको अवस्थामा कुनैसैनिक बढुवाको लागि सम्भाव्य उम्मेदवार हुन सक्ने छैन:- । (क) आर्थिक अनियमितता, भ्रष्टाचार वा बहुविवाहको कसूरमा अदालतबाट कसूरदार ठहर भएमा, । (ख) मानव अधिकार वा मानवीय कानूनको उल्लंघन हुने कार्य गरेको भनी अदालतबाट ठहर भएमा, । (ग) स्वास्थ्य वर्गीकरण एमइडिडिआइएसिसिओएस-जी दुई भन्दा बढी भएमा । (३) उपनियम (२) को खण्ड (ग) मा जुनसुकै कुरा लेखिएको भए तापनि कुनै सैनिकलाई तालिम वा आफ्नो पदीय कर्तव्य पालना गर्दाको अवस्थामा कुनै शारीरिक चोटपटक लागेमा र निजको स्वास्थ्य परीक्षण गराउँदा चोटपटक लागेको अङ्ग बाहेक निज शारीरिक तथा मानसिक रूपमा स्वस्थ रही आफ्नो पद अनुरुपको कार्य तथा सम्बन्धित तालिम गर्न सक्षम देखी मेडिकल बोर्डले निजलाई स्वास्थ्य वर्गीकरण एमइडिडिआइएसिसिओएस-जी एक प्रदान गरेमा त्यस्तो सैनिक बढुवाको लागि सम्भाव्य उम्मेदवार हुन सक्नेछ । १९. स्थानीय, मानार्थ तथा विशेष बढुवा: स्थानीय, मानार्थ तथा विशेष बढुवा सम्बन्धी व्यवस्था सैनिक नियमावली बमोजिम हुनेछ । २०. कार्यवाहक बढुवा: (१) बढुवाको लागि सम्भाव्य उम्मेदवार भएका र अधिकृत पदमा देहाय बमोजिमको सेवा अवधि पूरा गरेका सेनानीदेखि सहायक रथीसम्मका अधिकृतलाई एक तह माथिको पद रिक्त रहेको अवस्थामा बढुवा समितिको सिफारिसमा आवश्यकता अनुसार नियम १४ बमोजिमको अधिकारीले कार्यवाहक बढुवा गर्न सक्नेछ:- । बढुवा हुने पद अधिकृत सेवा अवधि । (क) उपरथी बीस वर्ष । (ख) सहायक रथी अठारवर्ष । (ग) महासेनानी पन्ध्र वर्ष । (घ) प्रमुख सेनानी एघारवर्ष । (ङ) सेनानी सातवर्ष । (२) उपनियम (१) बमोजिम बढुवा गर्दा ज्येष्ठतालाई प्राथमिकता दिइनेछ । (३) उपनियम (१) बमोजिम कार्यवाहक बढुवा भएका अधिकृतले कार्यवाहक पाएको पदको तलब र दज्यानी चिन्ह लगाउन पाउनेछ । तर सो कार्यवाहक अवधि पदावधिमा गणना हुने छैन । (४) कार्यवाहक बढुवा हुने अधिकृतले कार्यवाहक अवधिभरको तलब वृद्धी (ग्रेड) पाउने छैन । परिच्छेद-४ । विविध ।
सैनिक विविध सेवा नियमावली २०७४ (Military Miscellaneous Service Regulation, 2017)

(३) उपनियम (१) बमोजिम कार्यवाहक बढुवा भएका अधिकृतले कार्यवाहक पाएको पदको तलब र दज्यानी चिन्ह लगाउन पाउनेछ । तर सो कार्यवाहक अवधि पदावधिमा गणना हुने छैन । (४) कार्यवाहक बढुवा हुने अधिकृतले कार्यवाहक अवधिभरको तलब वृद्धी (ग्रेड) पाउने छैन । परिच्छेद-४ । विविध । २१. ग्यारिजन समूह सम्बन्धी: (१) यस नियमावलीमा अन्यत्र जुनसुकै कुरा लेखिएको भए तापनि ग्यारिजन समूहको पदमा नेपाली सेनाको जुनसुकै सेवाको पदबाट निवृत्तभरण वा उपदान पाउने गरी अवकाश प्राप्त गरेका भूतपूर्व सैनिकलाई अवकाश प्राप्त गरेको समानस्तरको पदमा नियुक्त गरी पदपूर्ति गर्न सकिनेछ । (२) उपनियम (१) मा जुनसुकै कुरा लेखिएको भए तापनि अदालतबाट कसूरदार ठहरी नेपाली सेनाको सेवाबाट हटाइएको वा बर्खास्त गरिएको व्यक्तिलाई ग्यारिजन समूहमा नियुक्ति गरिने छैन । (३) यस नियमावलीमा अन्यत्र जुनसुकै कुरा लेखिएको भए तापनि उपनियम (१) बमोजिम ग्यारिजन समूहको रिक्त पदमा नियुक्तिको लागि योग्य उम्मेदवार छनौट गरी सिफारिस गर्न जङ्गी अड्डाले छनौट समिति गठन गर्नेछ । (४) उपनियम (३) बमोजिमको छनौट समितिले सिफारिस गरेको उम्मेदवारलाई अधिकृतको हकमा मन्त्रालय र अन्य पदको हकमा कार्यरथीले नियुक्ति गर्नेछ । (५) ग्यारिजन समूहमा नियुक्ति हुन देहायको पदमा देहायको उमेर ननाघेको हुनु पर्नेछ:- । (क) महासेनानी - पचपन्न वर्ष । (ख) प्रमुख सेनानी - चौवन्न वर्ष । (ग) सेनानी - त्रिपन्न वर्ष । (घ) सहसेनानी - बाउन्न वर्ष । (ङ) उपसेनानी - एकाउन्न वर्ष । (च) सहायक सेनानी - पचास वर्ष । (छ) सुबेदार - पचास वर्ष । (ज) जमदार - उनन्पचास वर्ष । (झ) हुद्दा - अठ्चालीस वर्ष । (ञ) अमलदार - सतचालीस वर्ष । (ट) प्युठ - छयालीस वर्ष । (ठ) सिपाही - पैंतालीस वर्ष । (ड) फलोअर्स - त्रिपन्न वर्ष । (६) जङ्गी अड्डाले आवश्यकता अनुसार अन्य सेवाका सैनिकलाई निश्चित समयका लागि ग्यारिजन समूहमा काजमा खटाउन सक्नेछ । (७) यस नियममा अन्यत्र जुनसुकै कुरा लेखिएको भए तापनि ग्यारिजन समूहको बढुवा, बढुवाको लागि उम्मेदवार हुन आवश्यक पर्ने न्यूनतम सेवा अवधि र तालिम नेपाली सेनाको साधारण सेवाको समान तहको सैनिक सरह र अधिकृतको उमेर हद तथा पदावधि ऐनको अनुसूची-३ को प्राविधिक तर्फको समान तहको अधिकृत सरह हुनेछ । (८) उपनियम (७) मा जुनसुकै कुरा लेखिएको भए तापनि प्युठ, अमलदार, हुद्दा, जमदार र सुबेदार पदमा बढुवाको लागि उम्मेदवार हुन आवश्यक पर्ने सेवा अवधि सिपाही पदमा क्रमशः दुई, चार, सात, नौ र एघार वर्ष पुगेको र उमेर हद अधिकृत बाहेक फलोअर्स र प्रमुख सुबेदारको हकमा पचपन्न वर्ष र अन्यको हकमा चौवन्न वर्ष हुनेछ । (९) ग्यारिजन समूहको पदपूर्ति सम्बन्धी अन्य व्यवस्था नेपाली सेनाले तोके बमोजिम हुनेछ । (१०) ग्यारिजन समूहमा नियुक्त भएको व्यक्तिले नियुक्ति हुनु पूर्व नेपाली सेनामा रही सेवा गरेको अवधि समेत निवृत्तभरण प्रयोजनको लागि निजको सेवा अवधिमा गणना गरिनेछ । (११) ग्यारिजन समूहमा नियुक्त भई निवृत्तभरण पाउने सैनिक व्यक्तिले पहिले सेवाबाट अवकाश हुँदा औषधि उपचार बापतको रकम नलिएको भए औषधि उपचार बापतको पूरा रकम पाउनेछ । औषधि उपचार बापतको रकम लिएको भए पहिला लिएको रकम कट्टा गरी बाँकी हुन आउने रकम मात्र पाउनेछ ।
सैनिक विविध सेवा नियमावली २०७४ (Military Miscellaneous Service Regulation, 2017)

(११) ग्यारिजन समूहमा नियुक्त भई निवृत्तभरण पाउने सैनिक व्यक्तिले पहिले सेवाबाट अवकाश हुँदा औषधि उपचार बापतको रकम नलिएको भए औषधि उपचार बापतको पूरा रकम पाउनेछ । औषधि उपचार बापतको रकम लिएको भए पहिला लिएको रकम कट्टा गरी बाँकी हुन आउने रकम मात्र पाउनेछ । (१२) नेपाली सेनाको कुनै पदमा उपदान लिएको व्यक्ति ग्यारिजन समूहमा नियुक्त भएमा निजले पहिला लिएको उपदान बापतको रकम फिर्ता गरेमा मात्र निजको पहिलेको सेवा अवधि यस नियम बमोजिमको हालको पदमा गणना गरिनेछ । (१३) ग्यारिजन समूहमा नियुक्त भएको सैनिकले पछि गरेको सेवा अवधिमा अघि गरेको सेवा अवधि जोड्दा निवृत्तभरण पाउने अवधि पुग्ने रहेछ भने निवृत्तभरण पाउनेछ । (१४) निवृत्तभरण पाउने गरी सेवा निवृत्त सैनिक व्यक्ति ग्यारिजन समूहको कुनै पदमा नियुक्त भएमा सो पदमा रहेसम्म निवृत्तभरण पाउने छैन । २२. सरुवा नगरिने: सैनिक विविध सेवाको कुनै समूहको सैनिकलाई अर्को सेवा वा समूहको कुनै पदमा सरुवा गरिने छैन । २३. समूहीकृत हुने: (१) यो नियमावली प्रारम्भ हुँदा बखत जङ्गी असवाव खाना, पालघर शाखा तथा नेपाली सेनाको अन्य निकायमा कार्यरत बन्दोबस्ती कार्य गर्ने सिपाही र हुद्दा बन्दोबस्ती कार्य समूहको समान पदमा स्वतः समूहीकृत हुनेछन् । (२) यो नियमावली प्रारम्भ हुनु अघि सैनिक साधारण सेवाबाट सरुवा वा बढुवा भई विकास निर्माण समूह अन्तर्गतको काम गर्न नेपाली सेनाको विकास निर्माण महाशाखा र सो अन्तर्गत कार्यरत सैनिक व्यक्ति यो नियमावली लागू भएपछि स्वतः सैनिक साधारण सेवाको समान पदमा समूहीकृत हुनेछन् । २४. सैनिक नियमावली बमोजिम हुने: यस नियमावलीमा लेखिएको कुरामा यसै नियमावली बमोजिम र अन्य कुराको हकमा सैनिक नियमावली बमोजिम हुनेछ । २५. खारेजी तथा बचाउ: (१) देहायका नियमहरु खारेज गरिएका छन्:- । (क) ग्यारिजन गण खडा गर्ने नियमहरु, २०३१, । (ख) नेपाली सेना, लेखा समूह (गठन, नियुक्ति र बढुवा) नियमावली, २०५७ । (२) उपनियम (१) मा उल्लिखित नियमहरु बमोजिम भए गरेको काम कारबाही यसै नियमावली बमोजिम भए गरेको मानिनेछ । अनुसूची-१ । (नियम ६ सँग सम्बन्धित) । सैनिक विविध सेवाको विभिन्न पदको खुल्ला तथा आन्तरिक प्रतियोगितामा उम्मेदवार हुनको लागि आवश्यक पर्ने योग्यता । १. सैनिक विविध सेवाको विभिन्न पदको खुल्ला तथा आन्तरिक प्रतियोगितामा उम्मेदवार हुनको लागि आवश्यक पर्ने योग्यता देहाय बमोजिम रहेको छः- । (क) नेपाली नागरिक, । (ख) उपसेनानी पदको लागि आवेदन दर्ता गर्ने अन्तिम मितिसम्म अठार वर्ष उमेर पूरा भई पुरुषको हकमा उनन्तीस वर्ष र महिलाको हकमा तीस वर्ष ननाघेको र अन्य पदको लागि अठार वर्ष पूरा भई पच्चीस वर्ष ननाघेको, । तर, । (१) नेपाली सेनामा कार्यरत योग्यता पुगेका सैनिक व्यक्तिले पैंतीस वर्ष उमेर पूरा नभएसम्म बढीमा तीन पटक आवेदन दिन सक्नेछ । (२) बन्दोबस्ती कार्य समूहको सिपाही पदको लागि आवेदन दर्ता गर्ने अन्तिम मितिसम्म अठार वर्ष उमेर पूरा भई छब्बीस वर्ष ननाघेको हुनु पर्नेछ । (ग) पुरुषको हकमा उचाई कम्तीमा ५ फिट ३ इन्च, छाती नफुलाउँदा ३२ इन्च र फुलाउँदा ३४ इन्च, वजन ५० के.जी. (११० पाउण्ड) भएको र महिलाको हकमा उचाई कम्तीमा ५ फिट र वजन ४० के.जी. (८८ पाउण्ड) भएको, । (घ) बडी मास ईन्डेक्स (बी.एम.आई) योग्य र स्वास्थ्य वर्गीकरण एमइडिडिआइइसिसिओए-जी दुई वा सो भन्दा कम हुनु पर्ने, ।
सैनिक विविध सेवा नियमावली २०७४ (Military Miscellaneous Service Regulation, 2017)

(ग) पुरुषको हकमा उचाई कम्तीमा ५ फिट ३ इन्च, छाती नफुलाउँदा ३२ इन्च र फुलाउँदा ३४ इन्च, वजन ५० के.जी. (११० पाउण्ड) भएको र महिलाको हकमा उचाई कम्तीमा ५ फिट र वजन ४० के.जी. (८८ पाउण्ड) भएको, । (घ) बडी मास ईन्डेक्स (बी.एम.आई) योग्य र स्वास्थ्य वर्गीकरण एमइडिडिआइइसिसिओए-जी दुई वा सो भन्दा कम हुनु पर्ने, । (ङ) आँखा ± दुई भन्दा बढी कमजोर नभएको, । (च) नैतिक पतन देखिने फौजदारी अभियोगमा अदालतबाट सजाय नपाएको, । (छ) तत्काल कुनै राजनैतिक दलको सदस्य नरहेको, । (ज) कुनै आपराधिक गतिविधिमा संलग्न नभएको वा नरहेको, । (झ) कुनै विध्वंसात्मक उद्देश्य भएको संस्थाको सदस्य नभएको वा नरहेको, । (ञ) नेपाल विरुद्ध जासुसी गरेको अभियोगमा सजाय नपाएको, । (ट) मानव अधिकार र मानवीय कानूनको उल्लंघनमा सजाय नपाएको, । (ठ) भविष्यमा सरकारी सेवाको निमित्त अयोग्य ठहरिने गरी सेवाबाट बर्खास्त नभएको । २. सैनिक विविध सेवाको आन्तरिक प्रतियोगिताद्वारा बढुवा हुनेपदको लागि देहाय बमोजिमको थप योग्यता पूरा गरेको हुनु पर्नेछः- । (क) बडी मास ईन्डेक्स (बी.एम.आई) योग्य र स्वास्थ्य वर्गीकरण एमइडिडिआइइसिसिओए-जी दुई वा सो भन्दा कम हुनु पर्ने, । (ख) शारीरिक तन्दुरुस्ती परीक्षा (बि.एफ.टि.) उत्तीर्ण गरेको, । (ग) युनिटपतिको सिफारिस भएको । अनुसूची-२ । (नियम १३ को उपनियम (१) को खण्ड (क) सँग सम्बन्धित) । बढुवाको लागि आवश्यक तालिम । सैनिक विविध सेवामा बढुवा हुन देहाय बमोजिमको तालिम पूरा गरेको हुनु पर्नेछः- । (१) पुजारी समूहः । क्र.सं बढुवा हुने पद आवश्यकपर्ने तालिम । १. जमदार (क) सैन्य वा प्राविधिक आधार तालिम(ख) कर्मकाण्ड ग्रेड-२ । २. सुबेदार कर्मकाण्ड ग्रेड-१ । ३. उपसेनानी - । ४. सहसेनानी प्राविधिक अधिकृत आधार तालिम । ५. सेनानी - । (२) सैनिक कर्मचारी समूहः । क्र.सं बढुवा हुने पद आवश्यकपर्ने तालिम । १. हुद्दा (क) सैन्य वा प्राविधिक आधार तालिम(ख) कर्मचारी तेस्रो ग्रेड तालिम । २. जमदार (क) कर्मचारी दोस्रो ग्रेड तालिम(ख) लेखा तथा जिन्सी श्रेस्ता तालिम । ३. सुबेदार कर्मचारी प्रथम ग्रेड तालिम । ४. उपसेनानी - । ५. सह सेनानी प्राविधिक अधिकृत आधार तालिम । ६. सेनानी - । (३) लेखा समूहः । क्र.सं बढुवा हुने पद आवश्यकपर्ने तालिम । १. सुबेदार (क) सैन्य वा प्राविधिक आधार तालिम(ख) लेखा तथा जिन्सी तालिम(ग) सैनिक कर्मचारी षष्ट ग्रेड । २. सहसेनानी (क) प्राविधिक अधिकृत आधार तालिम(ख) अधिकृत लेखा तथा जिन्सी तालिम । ३. सेनानी गुल्मपति तथा स्टाफ तालिम । ४. प्रमुख सेनानी - । ५. महा सेनानी मिड क्यारियर म्यानेजमेन्ट तालिम वा हायर कमाण्ड तथा म्यानेजमेन्ट तालिम । ६. सहायक रथी - । ७. उपरथी - । (४) बन्दोबस्ती कार्य समूहः । क्र.सं बढुवा हुने पद आवश्यकपर्ने तालिम । १. प्युठ बन्दोबस्ती सिपाही आधारभूत तालिम । २. अमलदार - । ३. हुद्दा - । ४. जमदार पदक वा विल्लादार प्रबन्ध तालिम । ५. सुबेदार - । ६. प्रमुख सुबेदार - । ७. उपसेनानी - । ८. सहसेनानी प्राविधिक अधिकृत आधार तालिम । ९. सेनानी - । अनुसूची-३ । (नियम १७ को उपनियम (३) सँग सम्बन्धित) । कबुलियतनामा । को सूचना वा पत्र बमोजिम पदमा बढुवाको लागि सम्भाव्य उम्मेदवार रहेका कुनै पनि उम्मेदवार मेरो नजिकको नातेदार पर्दैन । बढुवा समितिको काम कारबाही गर्दा मैले प्रचलित कानूनको अधिनमा रही गर्नेछु भनी यो कबुलियतनामा गर्दछु । कबुलियत गर्नेको,- । नामः । दस्तखत: । पद: । मिति: ।
सैनिक सेवा नियमावली २०६९ (Military Service Regulation, 2012)

सैनिक सेवा नियमावली, २०६९ । राजपत्रमा प्रकाशित मिति । २०६९ । ०१ । १० । संशोधन । १. सैनिक सेवा (पहिलो संशोधन) नियमावली, २०७५ २०७५ । ०३ । २० । २. सैनिक सेवा (दोस्रो संशोधन) नियमावली, २०७५ २०७५ । १२ । ७ । ३. सैनिक सेवा (तेस्रो संशोधन) नियमावली, २०७७ २०७७ । ०९ । २९ । ४. सैनिक सेवा (चौथो संशोधन) नियमावली, २०७८ २०७८ । ०५ । १४ । ५. सैनिक सेवा (पाँचौं संशोधन) नियमावली, २०७९ २०७९ । ०६ । २५ । सैनिक ऐन, २०६३ को दफा १४३ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "सैनिक सेवा नियमावली, २०६९" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "अधिकृत क्याडेट" भन्नाले अधिकृतमा कमिसन हुन अधिकृत क्याडेट तालिमको लागि छनौट भएका व्यक्ति सम्झनु पर्छ । (ख) "आर्टिलरी फौज" भन्नाले युद्धको समयमा आधारभूत लडाकु फौजलाई फायर सपोर्ट दिएर सहयोग पुऱ्याउने विभिन्न ठूला हात-हतियार तथा तोपहरूबाट सु-सज्जित फौजलाई सम्झनु पर्छ । (ग) "आधारभूत फौज" भन्नाले अपरेसन सञ्चालन गर्ने फौजलाई सम्झनु पर्छ र सो शब्दले ईन्फ्यान्ट्री, मेकनाइज्ड ईन्फ्यान्ट्री फौज समेतलाई जनाउँछ । (घ) "आर्म्स" भन्नाले युद्धमा भाग लिने आधारभूत फौजलाई सम्झनु पर्छ र सो शब्दले ईन्फ्यान्ट्री, आर्मोर, आर्टिलरी, एयर डिफेन्स आर्टिलरी, ईन्जिनियर्स तथा सिग्नल समेतलाई जनाउँछ । (ङ) "ईन्जिनियर्स फौज" भन्नाले युद्धको समयमा आधारभूत लडाकु फौजलाई आवश्यकता अनुसार सहयोग पुऱ्याउने श्रोत साधनयुक्त फौजलाई सम्झनु पर्छ । (च) "ईन्ट तथा सुरक्षा समूह" भन्नाले नेपाली सेनालाई चाहिने अति संवेदनशील सूचनाहरूको सङ्कलन र सहि विश्लेषण गरी प्रवाह गर्ने तथा भविष्यमा आउन सक्ने सम्भावित घटनाहरूको पूर्व आङ्कलन गर्ने समूहलाई सम्झनु पर्छ । (छ) "एयर डिफेन्स आर्टिलरी फौज" भन्नाले युद्धको समयमा आधारभूत लडाकु फौजलाई शत्रु वा विपक्षीको विविध हतियार तथा साधनहरूको प्रयोगबाट हुने हवाई हमलालाई निष्क्रिय वा न्यून पार्न प्रत्यक्ष प्रतिरक्षात्मक कारबाही गर्ने फौजलाई सम्झनु पर्छ । (ज) "ऐन" भन्नाले सैनिक ऐन, २०६३ सम्झनु पर्छ । (झ) "कम्ब्याट आर्म्स फौज" भन्नाले युद्धमा प्रत्यक्ष संलग्न हुने गूथमुगूथाको लडाईमा सहभागी हुने आधारभूत लडाकु फौजलाई सम्झनु पर्छ र सो शब्दले ईन्फ्यान्ट्री, मेकनाइज्ड ईन्फ्यान्ट्री तथा स्पेशल फोर्स समेतलाई जनाउँछ । (ञ) "कम्ब्याट रिलेटेड ड्युटीज" भन्नाले लडाईमा प्रत्यक्ष रूपमा संलग्न नहुने तथा खण्ड (ण) मा उल्लेखित डाइरेक्ट कम्ब्याट ड्युटीज बाहेकका सैनिक निकायहरूले गर्ने कार्यलाई सम्झनु पर्छ र दोस्रो संशोधनद्वारा थप । सो शब्दले पदिक तथा मद्दती अङ्गहरूमा गरिने बन्दोबस्ती तथा प्रशासनिक कार्यलाई समेत जनाउँछ । (ट) "कार्य सम्पादन मूल्याङ्कन" भन्नाले नियम ३९ बमोजिमको विवरण सम्झनु पर्छ । (ठ) "कार्य समूह" भन्नाले नेपाली सेनालाई सुदृढ एवं व्यवस्थित किसिमले सञ्चालन गर्ने र सकल दर्जालाई तालिम दिई पेशागत दक्षता बढाउने, अनुशासन कायम गर्ने र रेकर्ड अद्यावधिक गर्ने मुख्य जिम्मेवारी भएको समूहलाई सम्झनु पर्छ । (ड) दोस्रो संशोधनद्वारा संशोधित ।
सैनिक सेवा नियमावली २०६९ (Military Service Regulation, 2012)

(ठ) "कार्य समूह" भन्नाले नेपाली सेनालाई सुदृढ एवं व्यवस्थित किसिमले सञ्चालन गर्ने र सकल दर्जालाई तालिम दिई पेशागत दक्षता बढाउने, अनुशासन कायम गर्ने र रेकर्ड अद्यावधिक गर्ने मुख्य जिम्मेवारी भएको समूहलाई सम्झनु पर्छ । (ड) दोस्रो संशोधनद्वारा संशोधित । "कार्यालय प्रमुख" भन्नाले जङ्गी अड्डा र सो अन्तर्गतका पृतना, बाहिनी, निर्देशनालय, गण र गुल्म वा सो सरहका युनिटको प्रमुख वा पृतना तथा बाहिनीमा रहेका कम्ब्याट सपोर्ट र कम्ब्याट सर्भिस सपोर्ट अङ्गका प्रमुख तथा निर्देशनालय, शिक्षण संस्था, डिपो र अनाश्रित रूपमा कार्यसम्पादन गर्ने कार्यालयका प्रमुख सम्झनु पर्छ । (ढ) "जङ्गी अड्डा" भन्नाले सैनिक मुख्यालय सम्झनु पर्छ । (ण) "डाइरेक्ट कम्ब्याट ड्युटीज" भन्नाले देहायको निकायमा कार्यरत सैनिक व्यक्तिहरूले लडाईको समयमा अग्र भागमा गई प्रत्यक्ष रूपमा लड्ने कार्यलाई सम्झनु पर्छ:- । (१) पदिक अङ्ग तर्फका गण/गुल्महरू तथा सो सरहका निकायहरू, । (२) विशेष फौज तर्फका गण/गुल्महरू तथा सो सरहका निकायहरू, । (३) ईन्जिनियर्स अङ्ग तर्फका गण/गुल्महरू तथा सो सरहका निकायहरू, । (४) आर्टिलरी तर्फका गण/व्याट्रीहरू तथा सो सरहका निकायहरू, । (५) हवाई सुरक्षा अङ्ग तर्फका गण/व्याट्रीहरू तथा सो सरहका निकायहरू । (त) "पदपूर्ति समिति" भन्नाले नियम ८ बमोजिमको पदपूर्ति समिति सम्झनु पर्छ । (थ) चौथो संशोधनद्वारा संशोधित । "पदिक वा हुद्दा क्याडेट" भन्नाले अधिकृतमा कमिसन हुन पदिक वा विल्लादार क्याडेटमा तालिमको लागि छनौट भएको सैनिक व्यक्ति सम्झनु पर्छ । (द) "परिवार" भन्नाले सैनिक व्यक्तिसँग बस्ने तथा निज आफैले पालन पोषण गर्नुपर्ने पति, पत्नी, छोरा, छोरी, धर्मपुत्र, धर्मपुत्री, बाबु आमा वा सौतेनी आमा सम्झनु पर्छ र सो शब्दले विवाहिता महिला सैनिक व्यक्तिको हकमा निजको सासु ससुरा समेतलाई जनाउँछ । (ध) "प्रिन्सिपल स्टाफ अफिसर्स (पि. एस. ओज.)" भन्नाले विभागीय प्रमुखहरूलाई सम्झनु पर्छ र सो शब्दले प्रधान सेनापतिले पि.एस.ओज. भनी तोकेको उपरथी वा सो भन्दा माथिल्लो दर्जाको अधिकृत समेतलाई जनाउँछ । (न) "प्रिन्सिपल स्टाफ अफिसर्स समिति" भन्नाले नियम ९९ बमोजिम गठन हुने समितिलाई सम्झनु पर्छ । (प) "बढुवा समिति" भन्नाले नियम ३३ बमोजिमको बढुवा समिति सम्झनु पर्छ । (फ) "बन्दोबस्ती समूह" भन्नाले नेपाली सेनालाई शान्तिकाल वा युद्धको समयमा चाहिने आवश्यक सामानहरूको पूर्ति र व्यवस्थित किसिमले वितरण गर्ने जिम्मेवारी भएको समूहलाई सम्झनु पर्छ । (ब) "मन्त्रालय" भन्नाले रक्षा मन्त्रालय सम्झनु पर्छ । (भ) "विभागीय प्रमुख" भन्नाले जङ्गी अड्डाभित्रका बलाधिकृत विभाग, बलाध्यक्ष विभाग, कार्यरथी विभाग, प्रवन्धरथी विभाग, सम्भाररथी विभाग, निरीक्षणाधिकृत विभाग र नेपाल सरकारले विभागको रूपमा तोकेको कार्यालयका प्रमुख सम्झनु पर्छ । (म) "सपोर्टिङ्ग फौज" भन्नाले आधारभूत लडाकु फौजलाई युद्धमा सहयोग पुऱ्याउने फौजलाई सम्झनु पर्छ र सो शब्दले आर्टिलरी, एयर डिफेन्स आर्टिलरी, आर्मी एभिएसन, ईन्जिनियर्स तथा सिग्नल समेतलाई जनाउँछ ।